**APSTIPRINĀTS**

XXX

iepirkuma komisijas

2024.gada ­­29.jūlija sēdē

protokols Nr. XXX

**XXX**

ATKLĀTĀ KONKURSA

**“Medicīnisko ierīču piegāde”**

**NOLIKUMS**

*Iepirkuma identifikācijas Nr. XXX*

*Iepirkums tiek realizēts XXX projekta XXX (Nr. XXX) ietvaros.*

XXX, 2024

# 1. VISPĀRĪGĀ INFORMĀCIJA

## Pasūtītājs

|  |  |
| --- | --- |
| **Pasūtītāja nosaukums:** | **XXX** (turpmāk – Pasūtītājs) |
| **Juridiskā adrese:** | XXX |
| **Reģistrācijas numurs:** | XXX |
| **Banka:****Konta numurs:****Kods:** | XXXXXXXXX |
| **Tālr.:** | XXX |
| **E – pasta adrese:** | XXX |
| **Vispārējā adrese:** | XXX |
| **Darba laiks** | XXX |
| **Kontaktpersona:** | XXX |
| **Iepirkuma komisija** | XXX |
| **Pircēja profils:** | <https://www.eis.gov.lv/EKEIS/Supplier> - Internetā publiski pieejama Pasūtītāja tīmekļvietne Valsts elektroniskās informācijas sistēma piedāvājumu un pieteikumu saņemšanai - Elektronisko iepirkumu sistēma, kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju. |

* 1. **Iepirkuma metode** – Atklāts konkurss.

## Informācijas apmaiņas kārtība

* + 1. Saziņa starp pasūtītāju un ieinteresētajiem piegādātājiem iepirkuma ietvaros notiek valsts valodā, rakstiski, pa pastu, faksu vai elektroniski (e-pastu vai izmantojot Elektronisko iepirkumu sistēmas e-konkursu apakšsistēmu [www.eis.gov.lv](http://www.eis.gov.lv)). Pa e-pastu sūtītā informācija uzskatāma par saņemtu, ja pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam vienas darba dienas laikā.
		2. Konkursa nolikums (turpmāk – Nolikums), Nolikuma grozījumi un cita informācija par Konkursa norisi līdz piedāvājumu atvēršanai tiek publicēta Elektronisko iepirkumu sistēmā (turpmāk – EIS) <https://www.eis.gov.lv/EKEIS/Supplier> e-konkursu apakšsistēmā. Iepirkuma dokumentācija, kas sagatavota pēc piedāvājumu atvēršanas, tiek publicēta EIS e-konkursu apakšsistēmā.
		3. Ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par nolikumu tiek nosūtītas elektroniski, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai, piegādātājam, kas uzdevis jautājumu, un vienlaikus publicētas interneta vietnē EIS <https://www.eis.gov.lv/EKEIS/Supplier> e-konkursu apakšsistēmā.
		4. Ieinteresēto piegādātāju pienākums ir pastāvīgi sekot EIS <https://www.eis.gov.lv/EKEIS/Supplier/> e-konkursu apakšsistēmā publicētajai informācijai.
	1. **Konkursa nolikuma saņemšana**
		1. Pasūtītājs nodrošina brīvu un tiešu elektronisku pieeju Konkursa nolikumam EIS <https://www.eis.gov.lv/EKEIS/Supplier> e-konkursu apakšsistēmā, sākot ar iepirkuma izsludināšanas brīdi.
		2. Ieinteresētais piegādātājs EIS e-konkursu apakšsistēmā var reģistrēties kā nolikuma saņēmējs, ja tas ir reģistrēts EIS kā piegādātājs[[1]](#footnote-1).
		3. Ja ieinteresētais piegādātājs pieprasa izsniegt Konkursa dokumentus drukātā veidā, iepirkuma komisija tos izsniedz ieinteresētajam piegādātājam bez maksas 3 (trīs) darbdienu laikā, skaitot no pieprasījuma saņemšanas dienas, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
	2. **Informācija par iepirkuma priekšmetu**
		1. Iepirkuma priekšmets ir **Medicīnisko ierīču piegāde** (atbilstoši katras iepirkuma daļas tehniskās specifikācijas prasībām, kas pievienota Pielikumā Nr.1).
		2. Finansējums: *XXX projekta XXX (Nr. XXX)* finansējums unPasūtītāja finansējums.
		3. Iepirkuma priekšmets sadalīts 3 (trīs) daļās:

|  |  |
| --- | --- |
| Iepirkuma daļas numurs | Iepirkuma daļas nosaukums |
| **1.** | Operāciju lampa |
| **2.** | Operāciju galds |
| **3.** | Ultrasonogrāfijas iekārta |

* + 1. Pretendents drīkst iesniegt piedāvājumu par vienu vai vairākām iepirkuma priekšmeta daļām, ievērojot iepirkuma nolikumā, t.sk. Tehniskajā specifikācijā noteiktās prasības. Pretendents nedrīkst iesniegt piedāvājuma variantus.
		2. CPV klasifikatora kods: **33100000-1 Medicīniskās ierīces.**
		3. Tehniskā specifikācija:
			1. Iepirkuma priekšmeta apjoms un apraksts katrā konkursa daļā noteikts iepirkuma Nolikumam pievienotajā tehniskajā specifikācijā.
			2. Tehniskajā specifikācijā norādītajiem konkrētas izcelsmes materiāliem, izstrādājumiem vai standartiem var tikt piedāvāti ekvivalenti, ja tiek nodrošināta visu tehniskajā specifikācijā iekļauto prasību izpilde. Šādā gadījumā Pretendents piedāvājumā iekļauj informāciju, kas apliecina, ka piedāvātais ekvivalents ir atbilstošs Pasūtītāja noteiktajiem raksturlielumiem pēc izmantotā materiāla, apdares materiāla, dizaina un fizikālajām īpašībām (struktūra, nodilumizturība, ārējais izskats u.t.t.), nepieciešamības gadījumā pievienojot ekvivalentā produkta vai tā sastāvdaļas ražotāja katalogu vai norādi uz interneta vietni, kur tas publiski pieejams. Komisija vērtēs ekvivalentā piedāvājuma atbilstību tehniskās specifikācijas prasībām un Pasūtītāja vajadzībām, tas ir, kvalitātei, funkcionalitātei un vizuālajam izskatam.
		4. Līguma izpildes laiks, vieta un citi noteikumi:
			1. Iepirkuma rezultātā tiks slēgts iepirkuma līgums. Ja pretendents, kuram piešķirtas līguma slēgšanas tiesības, atteiksies slēgt iepirkuma līgumu ar pasūtītāju noteiktajā laikā, pasūtītājs būs tiesīgs pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski izdevīgāko piedāvājumu, vai arī pārtraukt iepirkuma procedūru, neizvēloties nevienu piedāvājumu.
		5. Līguma izpildes vieta: XXX.
		6. Līguma izpildes laiks: **Pretendentam jānodrošina aprīkojuma, par kuru tiks slēgts iepirkuma līgums, piegāde 60 (sešdesmit) dienu laikā no Līguma spēkā stāšanās brīža.**
	1. **Piedāvājumu vērtēšanas kritērijs** – Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kurš ieguvis visaugstāko novērtējumu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kurš iegūs visaugstāko visu vērtēšanas kritēriju punktu kopsummu).
	2. **Iepirkuma identifikācijas numurs** XXX.
	3. **Piedāvājumu iesniegšanas un atvēršanas vieta, datums, laiks un kārtība**
		1. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājas lapā.
		2. **Saskaņā ar Publisko iepirkumu likuma (PIL) 39.panta pirmo daļu, Piedāvājumi konkursā ir iesniedzami tikai ELEKTRONISKI, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā,** <https://www.eis.gov.lv/EIS/>. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un noraidīti.
		3. Piedāvājumu iesniegšanas pēdējais termiņš – saskaņā ar Iepirkumu uzraudzības biroja Publikāciju vadības sistēmā noteikto.
		4. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un tiek nosūtīti atpakaļ iesniedzējam.
		5. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības Konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
		6. Iepirkuma komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām, izņemot PIL 68.panta septītajā daļā minēto gadījumu. PIL 68.panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem PIL 71.panta otrās daļas 1.punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem PIL 71.panta otrās daļas 3.punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
		7. **Piedāvājumu atvēršana notiek izmantojot** **Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.**
		8. Piedāvājumu elektroniska atvēršana paredzēta saskaņā ar Iepirkumu uzraudzības biroja Publikāciju vadības sistēmā noteikto.
		9. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā
		10. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
		11. Pretendenta EIS e-konkursu apakšsistēmā pievienotās datnes nedrīkst būt bojātas, neatbilstoši modificētas vai kļūdaini šifrētas.
		12. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu PIL 35. panta trešās daļas izpratnē*.* Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu un pasūtītājs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.
		13. Piedāvājumu vērtēšanu un lēmumu pieņemšanu komisija veic slēgtā sēdē.
	4. **Ieinteresēto piegādātāju sanāksme**
		1. Ieinteresēto piegādātāju sanāksme nav paredzēta.
		2. Piegādātājam ir tiesības ierosināt, lai tiek rīkota ieinteresēto piegādātāju sanāksme. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

## Piedāvājuma noformēšana

* + 1. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
			1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
			2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
			3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
		2. Sagatavojot piedāvājumu, Pretendents ievēro, ka:
			1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
			2. Pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu.
			3. Piedāvājuma dokumentus paraksta Pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
			4. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
			5. Saskaņā ar PIL 38.panta astoto daļu, iesniedzot piedāvājumu vai pieteikumu elektroniski, kandidāts vai piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
		3. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.
		4. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
		5. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
		6. Ja piedāvājums saturēs kādu no šajā punktā minētajiem riskiem, tas netiks izskatīts.
		7. Pretendents nedrīkst veikt izmaiņas EIS e-konkursu apakšsistēmā šī konkursa sadaļā publicēto veidlapu struktūrā, t.sk. dzēst vai pievienot rindas vai kolonnas.
		8. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam - personālsabiedrība vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā no paziņojuma par līguma slēgšanas tiesību piešķiršanu saņemšanas dienas.
	1. **Cita informācija**
		1. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
		2. Pretendentiem jāievēro, ka atbilstoši PIL 41.panta 3.daļai izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
		3. Pretendents, iesniedzot piedāvājumā fizisko personu datus, pasūtītāja vārdā izpilda Eiropas Parlamenta un padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 14. panta prasības, informējot attiecīgos datu subjektus par viņu datu nodošanu Pasūtītājam ar mērķi piedalīties Konkursā un Pasūtītājam veikt piedāvājumu izvērtējumu un lēmuma pieņemšanu Konkursa uzvarētāja izvēlei. Minimālais informācijas apjoms, kas jānorāda:
			1. Pārzinis: XXX, vienotās reģistrācijas nr. XXX, juridiskā adrese XXX, e-pasts: XXX, tālrunis XXX;
			2. Pārziņa norīkotais personas datu aizsardzības speciālists XXX, e-pasts: XXX;
			3. Personas datu apstrādes nolūks izvērtēt konkursam iesniegtos piedāvājumus un pieņemt lēmumu par uzvarētāja noteikšanu;
			4. Tiesiskais pamatojums datu apstrādei – pārziņa leģitīmā interese izvēlēties labāko iespējamo Pretendentu iepirkuma priekšmeta izpildei;
			5. Personas datu saņēmēju kategorijas – Pārzinis, Pārziņa darbinieki, Pārziņa pilnvarotās personas – apstrādātāji, attiecīgos, normatīvajos aktos noteiktos gadījumos, valsts un pašvaldību iestādes un amatpersonas;
			6. Personas dati tiks apstrādāti līdz mērķa sasniegšanai un, atkarībā no to veida, arī likumā noteikto pienākumu izpildei, tajā skaitā arhivācijas mērķiem;
			7. Personas datus nav paredzēts nodot valstij, kura nav Eiropas Savienības vai Eiropas ekonomiskās zonas dalībvalsts;
			8. Datu subjektam ir tiesības saņemt papildus informāciju par savu datu apstrādi, sazinoties ar Pārzini, kā arī ir tiesības iesniegt sūdzību Datu valsts inspekcijā gadījumā, ja datu subjekta tiesības ir tikušas pārkāptas.
1. **NOSACĪJUMI PRETENDENTA DALĪBAI ATKLĀTĀ KONKURSĀ**
	1. Atklātā konkursā var piedalīties piegādātājs PIL izpratnē. Pretendentu kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi, slēgt iepirkuma līgumu.
	2. **Pretendentu izslēgšanas iemesli un to pārbaudes kārtība:**
		1. Pasūtītājs izslēdz pretendentu no turpmākās dalības iepirkuma procedūrā saskaņā ar PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktu noteikumiem.
		2. Pretendentu izslēgšanas iemesli tiks pārbaudīti PIL 42.pantā un Starptautisko un Latvijas Republikas nacionālo sankciju likumā noteiktajā kārtībā. Ar normatīvajiem aktiem var iepazīties: <https://likumi.lv/doc.php?id=287760> un <https://likumi.lv/doc.php?id=280278>.
	3. **Piedāvājumu var iesniegt piegādātāju apvienības, ievērojot sekojošus noteikumus:**
		1. Piegādātāju apvienība iesniedz dalībnieku vienošanos par sadarbību konkrētā līguma izpildē (piemēram, sadarbības līgumu, sabiedrības līgumu, nodomu protokolu par sadarbību u.c. tiesiski līdzvērtīgus dokumentus), kurā ir skaidri un nepārprotami norādīts katra dalībnieka uzņemto saistību apjoms (uzskaitot darbus, kurus veiks katrs dalībnieks un to apjomu), kā arī atbildības sadalījumu starp dalībniekiem un attiecībā pret pasūtītāju.
		2. Gadījumā, ja piegādātāju apvienībai tiks piešķirtas līguma slēgšanas tiesības, tai būs pienākums pirms iepirkuma līguma noslēgšanas izveidoties atbilstoši noteiktam juridiskam statusam - personālsabiedrībā vai jānoslēdz sabiedrības līgumu, vienojoties par apvienības dalībnieku atbildības sadalījumu.
	4. **Piedāvājumā iekļaujamie dokumenti:**
		1. Pieteikums dalībai atklātā konkursā saskaņā ar Nolikuma 2.pielikumu;
		2. aizpildīts Tehniskais piedāvājums katrā konkursa daļā atsevišķi atbilstoši Nolikuma 1.pielikumam. Tehniskajā piedāvājumā piedāvātajām ierīcēm, iekārtām un pakalpojumiem jāatbilst tehniskās specifikācijas minimālajām tehniskajām prasībām.
		3. parakstīts Finanšu piedāvājums katra konkursa daļā atsevišķi saskaņā ar Nolikuma 3.pielikumu.

|  |  |
| --- | --- |
| 1. **PRETENDENTA KVALIFIKĀCIJAS PRASĪBAS**

*(katrai iepirkuma priekšmeta daļai)* | 1. **PRETENDENTAM JĀIESNIEDZ ŠĀDI PRETENDENTA KVALIFIKĀCIJU APLIECINOŠI DOKUMENTI**

*(katrai iepirkuma priekšmeta daļai)* |
| 3.1. Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas attiecīgi piedāvā veikt konkrētā līguma izpildi (ņemot vērā iepirkuma daļu), atbilstoši iepirkuma priekšmetam, ir reģistrēta atbilstoši reģistrācijas vai pastāvīgās dzīvesvietas valsts normatīvo aktu prasībām, un ir iesniegusi piedāvājumu atbilstoši šī nolikuma prasībām.Pretendents var balstīties uz citu personu spējām, lai apliecinātu, ka tā kvalifikācija atbilst nolikumā noteiktajām prasībām, kā arī piesaistīt apakšuzņēmējus, uzdodot tiem veikt noteiktas līguma daļas.***NB!*** *Apakšuzņēmējs ir pretendenta vai apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar pasūtītāju noslēgta iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam.* | 4.1. Pretendentam jāiesniedz: 4.1.1. Pretendenta pieteikums dalībai atklātā konkursā (nolikuma 2.pielikums). 4.1.2.Dokuments, kas apliecina pieteikumā par piedalīšanos iepirkumā parakstījušās personas/personu paraksta tiesības. Informāciju par Latvijā reģistrēta vai pastāvīgi dzīvojoša pretendenta reģistrācijas faktu, Pasūtītājs iegūs publiski pieejamā datubāzē [https://info.ur.gov.lv/?#/data-search](https://info.ur.gov.lv/#/data-search) 4.1.3. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. 4.1.4. Ārvalsts pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs var pārliecināties par reģistrācijas faktu). Ārvalstī reģistrētam pretendentam jāiesniedz pierādījumus, kas apliecina pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaru.  |
| 3.2. Pretendents var balstīties uz trešo personu iespējām, lai izpildītu prasības attiecībā uz pretendenta tehniskajām un profesionālajām spējām.Ja pretendents balstās uz citu personu tehniskajām un profesionālajām spējām, tam jāpierāda pasūtītājam, ka tā rīcība būs nepieciešamie resursi.Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.  | 4.2. Pretendents pierāda pasūtītājam, ka tā rīcībā būs nepieciešamie resursi, iesniedzot personu, uz kuru iespējām pretendents balstās, apliecinājumu vai vienošanos par nepieciešamo resursu nodošanu piegādātāja rīcībā. Norādot, ka: 4.2.1. tam būs nepieciešamie resursi, uz kuriem pretendents balstījies, iesniedzot piedāvājumu un, 4.2.2. šie resursi pretendentam būs pieejami visu iepirkuma līguma izpildes laiku, ka nodos Pretendenta rīcībā līguma izpildei nepieciešamos resursus (norādot konkrētus darbus, kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums. Ja personai, kas paraksta apliecinājumu, saskaņā ar Latvijas Republikas Uzņēmuma reģistra informāciju nav pārstāvības tiesības, tad klāt jāpievieno dokumentu, kas apliecina šīs personas pārstāvības tiesības.  |
| 3.3. Pretendentam piedāvājumā jānorāda visus tos apakšuzņēmējus, kuru sniedzamo pakalpojumu vērtība ir 10000 EUR vai lielāka, un katram šādam apakšuzņēmējam izpildei nododamo iepirkuma līguma daļu.Pretendentam jānorāda arī apakšuzņēmēja apakšuzņēmēju, kura sniedzamo pakalpojumu vērtība ir 10000 EUR vai lielāka, un katram šādam apakšuzņēmēja apakšuzņēmējam izpildei nododamo iepirkuma līguma daļu. | 4.3. Pretendenta piesaistīto apakšuzņēmēju saraksts saskaņā ar Nolikuma 5.pielikumu, norādot katram apakšuzņēmējam izpildei nododamo līguma daļu saskaņā ar tehnisko specifikāciju vai tāmi un vērtību.Par apakšuzņēmējiem jāiesniedz katra apakšuzņēmēja apliecinājums par tā gatavību veikt tam izpildei nododamo līguma daļu, saskaņā ar Nolikuma 5A.pielikumu. |
| 3.4. Tehniskais piedāvājums | 4.4. Tehnisko piedāvājumu Pretendents sagatavo un sniedz, ievērojot sekojošus nosacījumus: 4.4.1. Tehnisko piedāvājumu iesniedz saskaņā ar tehniskās specifikācijas un tehniskā piedāvājuma formu (Nolikuma 1.pielikums). 4.4.2. Tehniskajā piedāvājumā jānorāda preču apraksts, tehniskos rādītājus, ražotāju, modeli.4.4.3. Jāpievieno piedāvātās ierīces informatīvais materiāls / buklets. |

# EIROPAS VIENOTAIS IEPIRKUMA PROCEDŪRAS DOKUMENTS

# Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlēsies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir 10000 EUR vai lielāka. Piegādātāju apvienībai jāiesniedz atsevišķu EVIPD par katru tās dalībnieku.

# Pretendents var pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

* 1. Ja pretendents ir piegādātāju apvienība, tad jāiesniedz atsevišķu EVIPD par katru tās dalībnieku.
	2. EVIPD veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. EVIPD pieejams Elektroniskajā iepirkumu sistēmā ietvertajā rīkā: <http://espd.eis.gov.lv/>.
	3. Veidlapā jāaizpilda: I daļu; II daļas A-D iedaļas; III daļas A-D iedaļas; IV daļas A-C iedaļas; VI daļu.

# FINANŠU PIEDĀVĀJUMS

* 1. Finanšu piedāvājumu Pretendents sagatavo un aizpilda atbilstoši Nolikuma 3.pielikuma pievienotajai formai, aizpildot attiecīgās iepirkuma priekšmeta daļas, kurām Pretendents iesniedz piedāvājumu.
	2. Piedāvājuma cenu finanšu piedāvājumā jāizsaka *euro*, bez pievienotās vērtības nodokļa (PVN).
	3. Piedāvājuma cenā jāietver visi izdevumi un paredzamās izmaksas, kas saistīti ar iepirkuma līguma izpildi (tajā skaitā piegādes u.c. izdevumi), kā arī maksājumi, nodevas un nodokļi, izņemot PVN.
	4. Līguma vienas vienības cenas tiek fiksētas uz visu darbu izpildes laiku un netiks mainītas līguma izpildes laikā, un tā netiks pakļauta jebkādai pielāgošanai un pārrēķinam.

# PIEDĀVĀJUMU VĒRTĒŠANA UN PIEDĀVĀJUMA IZVĒLE

* 1. **Piedāvājuma vērtēšanas pamatnoteikumi**
		1. Iepirkuma komisija attiecīgajā konkursa daļā izvēlēsies normatīvo aktu un šī Nolikuma prasībām atbilstošu saimnieciski visizdevīgāko piedāvājumu,kurš ieguvis visaugstāko novērtējumu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kurš iegūs visaugstāko visu vērtēšanas kritēriju punktu kopsummu).
		2. Iepirkuma komisija piedāvājumu vērtēšanu veic slēgtās sēdēs, šādā piedāvājumu vērtēšanas kārtībā:
			1. Tehnisko piedāvājumu vērtēšana;
			2. Finanšu piedāvājumu vērtēšana;
			3. Kvalifikācijas atbilstības pārbaude.
		3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	2. **Tehniskā piedāvājuma vērtēšana:**
		1. Iepirkumu komisija veic pretendentu tehniskā piedāvājuma vērtēšanu.
		2. Pretendents tiek izslēgts no turpmākās dalības iepirkuma procedūrā, ja:
			1. tehniskais piedāvājums nav aizpildīts atbilstoši nolikuma / tehniskās specifikācijas prasībām;
			2. tehniskais piedāvājums nav iesniegts par pilnu iepirkuma priekšmeta apjomu (katras daļas ietvaros), ir izlaistas jebkādas preču pozīcijas un/vai iesniegti vairāki piedāvājuma varianti;
			3. norādītās preces neatbilst tehniskās specifikācijas prasībām;
			4. preču raksturlielumi ir norādīti nekonkrēti (attiecībā uz pozīcijām, kur tos var praktiski noteikt);
			5. piedāvājums ir papildināts ar papildus pozīcijām, kas nav minēti tehniskajā specifikācijā;
			6. piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
	3. **Finanšu piedāvājuma vērtēšana:**
		1. Pasūtītājs veiks pretendentu, kura piedāvājumi netika noraidīti tehniskā piedāvājuma vērtēšanas rezultātā, finanšu piedāvājuma vērtēšanu.
		2. Pasūtītājs veiks finanšu piedāvājumu vērtēšanu ar nolūku noskaidrot pretendentu, kuram pirmsšķietami būtu piešķiramas līguma slēgšanas tiesības.
		3. Ja pretendenta iesniegtais finanšu piedāvājums neatbilst pasūtītāja tehniskās specifikācijas (nolikuma 1.pielikums) prasībām un nolikuma 6.sadaļā norādītajām prasībām, iepirkuma komisija ir tiesīga to tālāk neizskatīt un noraidīt.
		4. Finanšu piedāvājuma vērtēšanas laikā iepirkuma komisija pārbauda vai nav pieļautas aritmētiskās kļūdas.
		5. Ja iepirkuma komisija pretendenta iesniegtajā finanšu piedāvājumā konstatē aritmētiskās kļūdas, iepirkuma komisija veic labojumus pretendenta iesniegtajā finanšu piedāvājumā.
		6. Iepirkuma komisija rakstiski informē attiecīgo pretendentu par veikto aritmētisko kļūdu labojumu finanšu piedāvājumā.
		7. Turpmākajā piedāvājumu vērtēšanā finanšu piedāvājumos, kuros ir veikts aritmētisko kļūdu labojums, iepirkuma komisija ņem vērā laboto finanšu piedāvājumu.
		8. Ja pasūtītājam piedāvājums šķitīs nepamatoti lēts, tas rīkosies PIL 53.pantā noteiktajā kārtībā.
		9. Iepirkumu komisija vērtē piedāvājumus pēc saimnieciski visizdevīgākā piedāvājuma noteikšanas kritērijiem.
		10. **Tiek noteikti šādi saimnieciski visizdevīgākā piedāvājuma vērtēšanas kritēriji un tiem atbilstošie maksimāli iegūstamie punkti:**

|  |  |  |  |  |
| --- | --- | --- | --- | --- |
| **Nr. p.k.** | **Kritērija apzīmējums** | **Vērtēšanas kritēriji** | **Vērtējuma skaidrojums** | **Maksimāli iegūstamais punktu skaits** |
| **1.** | **A1** | Piedāvātā līgumcena | Kopējā cena EUR (bez PVN).Maksimālais punktu skaits **(90 punkti)** tiek piešķirts pretendentam, kas piedāvā zemāko cenu, bet pārējiem piedāvājumiem piešķirtie punkti tiek aprēķināti saskaņā ar formulu: **A1 = 90 x Amin/A**, kurA1 – pretendenta iegūtais punktu skaits ar precizitāti divi cipari aiz komata;90 – kritērijam maksimālais noteiktais iegūstamo punktu skaits; Amin – zemākā piedāvātā līgumcena; A – vērtējamā līgumcena. | 90 |
| **2.** | **B1** | Elektroenerģijas patēriņš 1 (vienas) stundas darbības laikā: 1. un 2.daļai - maksimālās jaudas režīmā (kWh);3.daļai - ''Standby'' režīmā (W) | Maksimālais punktu skaits **(10 punkti)** tiek piešķirts pretendentam, kas piedāvā ierīci ar mazāko elektroenerģijas patēriņu 1 (vienas) stundas darbības laikā, bet pārējiem piedāvājumiem piešķirtie punkti tiek aprēķināti saskaņā ar formulu: **B1 = 10 x Bmin/B**, kurB1 – pretendenta iegūtais punktu skaits ar precizitāti divi cipari aiz komata;10 – kritērijam maksimālais noteiktais iegūstamo punktu skaits; Bmin – mazākā piedāvātā vērtība;B – vērtējamā vērtība. | 10 |
| C – Kopējais iegūtais punktu skaits, kas aprēķināts pēc formulas**C = A1 + B1** | 100 |

* + 1. Par saimnieciski visizdevīgāko piedāvājumu Komisija atzīs piedāvājumu, kurš iegūs visaugstāko visu vērtēšanas kritēriju punktu kopsummu, ar precizitāti divi cipari aiz komata.
		2. Divu līdzvērtīgu piedāvājumu gadījumā (piedāvājumi ar vienādu kopēju punktu skaitu), Komisija izvēlas to piedāvājumu, kurš kritērijā “Elektroenerģijas patēriņš 1 (vienas) stundas darbības laikā: 1. un 2.daļai - maksimālās jaudas režīmā; 3.daļai - ''Standby'' režīmā” ir ieguvis lielāku punktu skaitu, ar precizitāti divi cipari aiz komata.
	1. **Kvalifikācijas atbilstības vērtēšana:**
		1. Pasūtītājs veiks kvalifikācijas atbilstības pārbaudi - pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības attiecīgajā iepirkuma daļā.
		2. Pretendenta piedāvājums tiek noraidīts, ja:
			1. Pretendents neatbilst nolikuma noteiktajām kvalifikācijas prasībām;
			2. Pretendenta piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
		3. Ja pretendenta piedāvājums tiek noraidīts pretendentu kvalifikācijas atbilstības pārbaudē, pasūtītājs pārbaudi veic attiecībā uz nākamo pretendentu, kuram iepirkuma procedūrā pirmsšķietami būtu piešķiramas iepirkuma līguma slēgšanas tiesības.

# LĒMUMA PIEŅEMŠANA PAR LĪGUMA SLĒGŠANAS TIESĪBU PIEŠĶIRŠANU

* 1. Pēc piedāvājumu vērtēšanas pabeigšanas Iepirkumu komisija noteiks Nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
	2. Iepirkuma komisija par pretendentu, kuram būtu piešķiramas līguma slēgšanas tiesības, atzīst pretendentu, kurš atbilst visām nolikuma prasībām un ir iesniedzis nolikuma prasībām atbilstošu saimnieciski visizdevīgāko piedāvājumu, kurš ieguvis visaugstāko novērtējumu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kurš iegūs visaugstāko visu vērtēšanas kritēriju punktu kopsummu).
	3. Pirms lēmuma pieņemšanas par līguma slēgšanas tiesību piešķiršanu, iepirkuma komisija PIL 42.pantā noteiktajā kārtībā pārbauda, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā [PIL 42. panta](https://likumi.lv/ta/id/287760-publisko-iepirkumu-likums) otrās daļas 1., 2., 3., 4., 5., 6., 7., 10., 11., 12., 13., 14.punktā norādīto izslēgšanas iemeslu dēļ. Komisija ievēro PIL 43. pantā noteikto regulējumu uzticamības nodrošināšanai iesniegto skaidrojumu un pierādījumu vērtēšanu lēmuma pieņemšanā.
	4. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz Pretendentu, kuram būtu piešķiramas līguma slēgšanas tiesības, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā minēto izslēgšanas gadījumu esamību [Starptautisko un Latvijas Republikas nacionālo sankciju likuma](https://likumi.lv/ta/id/280278-starptautisko-un-latvijas-republikas-nacionalo-sankciju-likums) 11.1pantā noteiktajā kārtībā.
	5. PIL 42. panta otrās daļas 1., 2., 3., 4., 5., 6., 7., 10., 11., 12., 13., 14.punktā norādītie izslēgšanas iemesli attiecas arī uz jebkuru no šādām personām: uz personālsabiedrības biedru, ja kandidāts vai pretendents ir personālsabiedrība; uz kandidāta vai pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām; uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. PIL 42. panta otrās daļas 1., 2., 3. punktā norādītie izslēgšanas iemesli attiecas arī uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē. PIL 42. panta otrās daļas 1., 2., 11. punktā norādītie izslēgšanas iemesli attiecas arī uz kandidāta vai pretendenta patieso labuma guvēju.
	6. Iepirkuma komisija pieņem lēmumu par līguma slēgšanas tiesību piešķiršanu, ja veicot pārbaudi PIL 42.pantā noteiktajā kārtībā ir konstatēts, ka pretendentam, kuram būtu piešķiramas līguma slēgšanas tiesības, nav konstatēti PIL 42. panta otrās daļas 1., 2., 3., 4., 5., 6., 7., 10., 11., 12., 13., 14.punktā noteiktie izslēgšanas iemesli un Starptautisko un Latvijas Republikas nacionālo sankciju likuma 11.1pantā noteiktie izslēgšanas iemesli.
	7. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
	8. Piedāvājumi, kas iesniegti pēc uzaicinājumā norādītā termiņa, netiks vērtēti.

# IEPIRKUMA LĪGUMS

* 1. Pasūtītājs, kura vajadzībām tiek veikts iepirkums, slēgs iepirkuma līgumu ar izraudzīto pretendentu, pamatojoties uz pretendenta iesniegto piedāvājumu un saskaņā ar nolikumā noteiktajām prasībām, un iepirkuma līguma projektu saskaņā ar nolikuma 4.pielikumu. Iepirkuma līguma pamatnosacījumi netiks mainīti.
	2. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, vai neparaksta līgumu **10 (desmit) darba dienu laikā**, pēc pasūtītāja pretendentam nosūtītā paziņojuma par iepirkuma rezultātiem un uzaicinājuma slēgt līgumu, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
	3. Grozījumus Iepirkuma līgumā izdara, ievērojot PIL 61.panta noteikumus.
	4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījuma tekstu, atbilstoši normatīvajos aktos noteiktajai kārtībai ievērojot komercnoslēpumu aizsardzības prasības.

# IEPIRKUMA KOMISIJAS TIESĪBAS UN PIENĀKUMI

## Iepirkuma komisijas tiesības

* + 1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti iepirkuma komisijai, un uzrāda to oriģinālus.
		2. Labot aritmētiskās kļūdas pretendenta finanšu piedāvājumā.
		3. Pieaicināt atzinumu sniegšanai neatkarīgus ekspertus ar padomdevēja tiesībām.
		4. Jebkurā brīdī pārtraukt iepirkumu un apturēt iepirkuma līguma slēgšanu, ja tam ir objektīvs pamatojums – nav iesniegti piedāvājumi vai iesniegtie piedāvājumi neatbilst iepirkuma nolikuma vai tā pielikumos noteiktajām prasībām, ja pasūtītājam nav pietiekami finanšu resursi, vai zudusi nepieciešamība pēc iepirkuma priekšmetā noteikto būvdarbu izpildes vai pakalpojumu saņemšanas, vai preču piegādes, kā arī citos gadījumos saskaņā ar spēkā esošajiem normatīvajiem aktiem.
		5. Pieprasīt skaidrojumu par piedāvāto cenu vai izmaksām, ja piedāvājums šķiet nepamatoti lēts. Noraidīt nepamatoti lētu piedāvājumu.
		6. Izvēlēties nākamo saimnieciski izdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
		7. Citas iepirkuma komisijas tiesības saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.

## Iepirkuma komisijas pienākumi

* + 1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
		3. Rīkot ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
		4. Citi iepirkuma komisijas pienākumi saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.

# PRETENDENTA TIESĪBAS UN PIENĀKUMI

## Pretendenta tiesības

* + 1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
		2. Citas pretendenta tiesības saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.

## Pretendenta pienākumi

* + 1. Sniegt patiesu informāciju.
		2. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
		3. Noteiktā termiņā sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei.
		4. No saviem līdzekļiem segt visas izmaksas, kas saistītas ar piedāvājumu sagatavošanu un iesniegšanu neatkarīgi no atklāta konkursa rezultāta.
		5. Citi pretendenta pienākumi saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.

# NOLIKUMA PIELIKUMI

Nolikumam pievienoti sekojoši pielikumi:

1. **pielikums** – Tehniskā specifikācija un tehniskais piedāvājums, excel formātā;
2. **pielikums** – Pretendenta pieteikums dalībai iepirkumā (veidne);
3. **pielikums** – Finanšu piedāvājums (veidne);
4. **pielikums** - Līguma projekts;
5. **pielikums** - Apakšuzņēmēju saraksts (veidne);

**5A**. **pielikums** - Apakšuzņēmēju apliecinājums (veidne).

Iepirkumu komisijas priekšsēdētājs XXX

1. Informāciju par to, kā ieinteresētais piegādātājs var reģistrēties par Nolikuma saņēmēju sk.

<https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)